30.6.2005 Euroopa Liidu Teataja L 168]1 (Aktid, mille avaldamine on kohustuslik) NÕUKOGU MÄÄRUS (EÜ) nr 989/2005, 27. juuni 2005, millega muudetakse nõukogu määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 26, võttes arvesse komisjoni ettepanekut ning arvestades järgmist: (1) — Ühenduse huvides on peatada osaliselt või täielikult ühise tollitariifistiku ühepoolsed tollimaksud teatavatele uutele toodetele, mida ei ole loetletud määruse (EÜ) nr 1255/96 (!) lisas. (2) — Mitmed nimetatud määruses osutatud tooted tuleks lisas esitatud nimekirjast välja jätta, sest nende puhul ei ole ühise tollitariifistiku ühepoolse tollimaksu peatamine enam ühenduse huvides või nende kirjeldust on vaja muuta seoses tehnoloogia muutumisega. (3) Tooteid, mille kirjeldust on vaja muuta, tuleks käsitleda uute toodetena. (4) — Seepärast tuleks määrust (EÜ) nr 1255/96 vastavalt muuta. (5) — Käesoleva määruse majandusliku olulisuse tõttu on vaja tugineda Euroopa Liidu lepingule ja Euroopa ühenduste asutamislepingutele lisatud protokolli (riikide parlamen- tide funktsiooni kohta Euroopa Liidus) punkti I alapunktis 3 ettenähtud kiireloomulisuse alustele. (6) = Kuna käesolevat määrust tuleks kohaldada alates 1. juulist 2005, peaks see viivitamata jõustuma, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1255/96 lisa muudetakse järgmiselt: 1. lisatakse käesoleva määruse I lisas esitatud tooted, 2. jäetakse välja tooted, mille koodid on esitatud käesoleva määruse II lisas. Artikkel 2 Käesolev määrus jõustub selle Euroopa Liidu Teatajas avaldamise päeval. Käesolevat määrust kohaldatakse alates 1. juulist 2005. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 27. juuni 2005 (1) EÜTL 158, 29.6.1996, lk 1. Määrust on viimati muudetud määru- sega (EÜ) nr 2271/2004 (ELT L 396, 31.12.2004, lk 13). Nõukogu nimel eesistuja L. LUX